**PRILOG III - Kriterij za odabir ponude**

 **Kriteriji za odabir ponude su cijena i trajanje jamstva.**

|  |  |  |  |  |
| --- | --- | --- | --- | --- |
| Red. br. | Kriterij | Oznaka | Maksimalni relativni značaj | Najviši broj bodova |
| 1. 1.
 | Cijena ponude | **C** | 80 % | 80 |
| 1. 2.
 | Jamstvo  | **J** | 20 % | 20 |
|  |  | UKUPNO | 100 |

Postupak izračuna ekonomski najpovoljnije ponude na temelju koje će se rangirati ponude ponuditelja je sljedeći:

**ENP = C + J**

gdje je:

ENP - ekonomski najpovoljnija ponuda

C - broj bodova za kriterij cijena

J – broj bodova za kriterij jamstvo

**Cijena ponude**

Broj bodova koje će ponuda dobiti za kriterij 1. CIJENA PONUDE, iznosi najviše 80 bodova. Kao kriterij koristi se visina ukupne vrijednosti ponude. Ponuda, koja u usporedbi s ostalim ponudama nudi najnižu ukupnu cijenu, dobiva najviše bodova.

Naručitelj će ponude bodovati po kriteriju Cijena ponude do 80 bodova, i to tako, da će ponuda s najnižom cijenom dobiti najveći broj bodova, a svaki sljedeći u odnosu na prethodnu razmjerno manji broj bodova, prema jednadžbi:

**C = NCP/CP x 80**

pri čemu je:

C - broj bodova za kriterij cijena,

NCP - najniža cijena ponude

CP - cijena ponude

80 - maksimalan broj bodova

**Jamstvo**

Maksimalni broj bodova koje Ponuditelj može ostvariti u okviru nefinancijskog kriterija je **20 bodova.**

**Minimalni dopušten rok definiran je tehničkom specifikacijom predmeta nabave ( Prilog II).**

Ponude u kojima je iskazan duži jamstveni rok od minimalnog, ostvaruju veći broj bodova po ovom kriteriju.

Bodovi za jamstveni rok dodjeljivat će se korištenjem sljedeće formule:

**J = J₀/Jmax x 20**

**J** = broj bodova koji je ponuda dobila zajamstveni rok

**Jmax =** najduži ponuđeni jamstveni rok

**J₀ =** jamstveni rok ponude koja se ocjenjuje

**20 =** najviši ostvarivi bodovi ovog kriterija

Ukoliko ponuditelj želi ostvariti dodatne bodove za ovaj kriterij dužan je u ponudi dostaviti popunjen **Prilog IV** iz ove DON.

Ukoliko ponuditelj ne iskaže predmetni kriterij, smatrat će se da nudi minimalno dopušteni jamstveni rok za pojedinu grupu predmeta nabave i ostvarit će nula bodova.

Ukupna ocjena svake pojedine valjane ponude bit će zbroj bodova po gore navedenim kriterijima te će se ekonomski najpovoljnijom ponudom smatrati ona valjana ponuda kod koje je dobiven najveći broj bodova.

Budući da je jamstveni rok postavljen kao kriterij za odabir ponude te da odabrani Ponuditelj na temelju tog kriterija dobiva bodove u postupku pregleda i ocjene ponuda jamstveni rok prilikom izvršenja ugovora ne može biti drugačiji od onog koji je ponuđen u okviru kriterija ekonomski najpovoljnije ponude, te odstupanja od ponuđenog roka isporuke nisu moguća.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u DON. Dodatne pogodnosti se neće razmatrati.